text: Nyfødt sælunge i Esbjerg
  27 juni 2012 kl. 10.07
  Natten til onsdag kom en velskabt sælunge til verden på Fiskeri- og Søfartsmuseets i Esbjerg.
  Ungen er nummer 66 i rækken af sælunger født i sælariet siden åbningen i 1976. 
  Det var den spættede sæl ?Nelly? på 13 år, som fødte sin fjerde unge på søfartsmuseet. 
  Kønnet er endnu ikke kendt, så navngivningen må vente lidt endnu.
  Museet opfordrer publikum til at komme med forslag til et navn.
  I den kommende måned kan publikum følge, hvordan ungen får mælk hos ?Nelly?.
  Sælmælk er meget næringsrigt og kan have et fedtindhold på op til 50 procent. Fedtet omdannes til varmeisolerende spæk.
  Sælunger vokser med 900 gram om dagen. Når den kommer op på 35 kilo, begynder den af æde fisk.
  